A. CÁILÍOCHT AN AEIR

31994 L 0063: Treoir 94/63/CE ó Pharlaimint na hEorpa agus ón gComhairle an 20 Nollaig 1994 maidir le rialú astaíochtaí de chomhdhúile soghalaithe orgánacha (CSO) a thig ó stóráil peitril agus óna dáileadh ó theirminéil go stáisiúin seirbhíse (IO L 365, 31.12.1994, lch. 24), mar atá arna leasú le:

- 32003 R 1882: Rialachán (CE) Uimh. 1882/2003 ó Pharlaimint na hEorpa agus ón gComhairle an 29.9.2003 (IO L 284, 31.10.2003, lch. 1).

1. De mhaolú ar Airteagal 3 agus Iarscríbhinn I de Threoir 94/63/CE, ní bheidh feidhm sa Rómáin ag na ceanglais d'fhearais stórála atá ann ag teirminéil:

- go dtí an 31 Nollaig 2007 maidir le 115 fearas stórála ag 12 teirminéal agus go dtí an 31 Nollaig 2008 maidir le 4 fearas stórála ag 1 teirminéal a bhfuil acu tríchur arna luchtú is mó ná 25000 tona in aghaidh na bliana ach nach mó ná 50000 tona in aghaidh na bliana;

- go dtí an 31 Nollaig 2007 maidir le 138 fearas stórála ag 13 teirminéal, go dtí an 31 Nollaig 2008 maidir le 57 fearas stórála ag 10 teirminéal agus go dtí an 31 Nollaig 2009 maidir le 526 fearas stórála ag 63 teirminéal a bhfuil acu tríchur arna luchtú nach mó ná 25000 tona in aghaidh na bliana.

2. De mhaolú ar Airteagal 4 agus Iarscríbhinn II de Threoir 94/63/CE, ní bheidh feidhm sa Rómáin ag na ceanglais do luchtú agus díluchtú coimeádán soghluaiste atá ann ag teirminéil:

- go dtí an 31 Nollaig 2007 maidir le 36 fearas luchtaithe agus díluchtaithe ag 12 teirminéal a bhfuil acu tríchur is mó ná 25000 tona in aghaidh na bliana ach nach mó ná 150000 tona in aghaidh na bliana;

- go dtí an 31 Nollaig 2007 maidir le 82 fearas luchtaithe agus díluchtaithe ag 18 teirminéal, go dtí an 31 Nollaig 2008 maidir le 14 fearas luchtaithe agus díluchtaithe ag 11 teirminéal agus go dtí an 31 Nollaig 2009 maidir le 114 fearas luchtaithe agus díluchtaithe ag 58 teirminéal a bhfuil acu tríchur nach mó ná 25000 tona in aghaidh na bliana.

3. De mhaolú ar Airteagal 5 de Threoir 94/63/CE, ní bheidh feidhm sa Rómáin ag na ceanglais do choimeádáin shoghluaiste atá ann ag teirminéil:

- go dtí an 31 Nollaig 2007 maidir le 31 tancaer bóthair;

- go dtí an 31 Nollaig 2008 maidir le 101 tancaer bóthair breise;

- go dtí an 31 Nollaig 2009 maidir le 432 tancaer bóthair breise.

4. De mhaolú ar Airteagal 6 agus Iarscríbhinn III de Threoir 94/63/CE, ní bheidh feidhm sa Rómáin ag na ceanglais do luchtú i bhfearais stórála atá ann ag stáisiúin seirbhíse:

- go dtí an 31 Nollaig 2007 maidir le 116 stáisiún seirbhíse, go dtí an 31 Nollaig 2008 maidir le 19 stáisiún seirbhíse breise agus go dtí an 31 Nollaig 2009 maidir le 106 stáisiún seirbhíse breise ar mó a dtríchur ná 1000 m3 in aghaidh na bliana;

- go dtí an 31 Nollaig 2007 maidir le 49 stáisiún seirbhíse, go dtí an 31 Nollaig 2008 maidir le 11 stáisiún seirbhíse breise agus go dtí an 31 Nollaig 2009 maidir le 85 stáisiún seirbhíse breise ar mó a dtríchur ná 500 m3 in aghaidh na bliana ach nach mó ná 1000 m3 in aghaidh na bliana;

- go dtí an 31 Nollaig 2007 maidir le 23 stáisiún seirbhíse, go dtí an 31 Nollaig 2008 maidir le 14 stáisiún seirbhíse breise agus go dtí an 31 Nollaig 2009 maidir le 188 stáisiún seirbhíse breise nach mó a dtríchur ná 500 m3 in aghaidh na bliana.

--------------------------------------------------